
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 574 


26 Ιουλίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Δημοσίευση τροποποίησης Κανονισμού Εσωτερικής 
Υπηρεσίας του Διοικητικού Εφετείου Πατρών — 1 

Καθορισμός ζώνης Α προστασίας αρχαιολογικού χώρου 
Βασιλικής Ιεράπετρας Ν. Λασιθίου και καθορισμός 
χρήσεων γης . 2 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 67566 (1) 

Δημοσίευση τροποποίησης Κανονισμού Εσωτερικής Υπη¬ 
ρεσίας του Διοικητικού Εφετείου Πατρών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
δικαστηρίων και κατάστασης δικαστικών λειτουργών (Κυρ. 
Νόμος 1756/1988) (ΦΕΚ35/Α/26.2.1988), όπωςαντικα- 
ταστάθηκε από το άρθρο 5 του Ν. 1868/1989 (ΦΕΚ 230/ 
Α/10.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προσετέθηκε 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού προϋπο¬ 
λογισμού. 

4. Το έγγραφο του Διοικητικού Εφετείου Πατρών με τον 
αριθμό 2541/8.6.1994, αποφασίζουμε: 

Τη δημοσίευση στην Εφημερίδα της Κυβερνήσεως της 

τροποποίησης του κανονισμού υπηρεσίας του Διοικητικού 

Εφετείου Πατρών όπως διαμορφώθηκε με την απόφαση 

της Ολομέλειας του δικαστηρίου αυτού με τον αριθμό 4/ 

1994 η οποία έχει ως εξής: 

* 


ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΔΙΟΙΚΗΤΙΚΟΥ ΕΦΕΤΕΙΟΥ ΠΑΤΡΩΝ 

ΜΕΡΟΣ ΠΡΩΤΟ 
ΔΙΚΑΣΤΗΡΙΟ 

Αρθρο Ιο 

Συγκρότηση Υπηρεσιών 

Όλες οι διαδικαστικές ενέργειες, διασκέψεις και γε¬ 
νικά η διεξαγωγή της υπηρεσίας του Δικαστηρίου, πραγ¬ 
ματοποιούνται στο Δικαστικό Κατάστημα του Δικαστηρίου 
αυτού. Η δημόσια συζήτηση των εκδικαζομένων υποθέ¬ 
σεων και η δημοσίευση των αποφάσεων γίνεται στην αί¬ 
θουσα συνεδριάσεων του Δικαστικού Μεγάρου Πατρών, 
όπως ορίζεται κάθε φορά, σύμφωνα με το άρθρο 18 του 
Ν. 1756/88. 

Άρθρο 2ο 

Τμήματα συνεδριάσεων 

Με τις υπάρχουσες οργανικές θέσεις των Δικαστών 
(δύο Πρόεδροι και οκτώ Εφέτες), το Δικαστήριο διαιρείται 
σε δύο Τμήματα με την ονομασία Α και Β. Σε κάθε τμήμα 
θα υπηρετεί ένας Πρόεδρος και το ήμισυ του συνολικού 
αριθμού των υπηρετούντων κάθε φορά Εφετών. Κάθε 
τμήμα θα δικάζει όλων των ειδών τις υποθέσεις, που υπά¬ 
γονται στη δικαιοδοσία του Δικαστηρίου τούτου. 

Άρθρο 3ο 

Ημέρες και ώρες συνεδριάσεων 

Ορίζεται μία συνεδρίαση ανά μήνα για κάθε τμήμα, 
κοινή ή ξεχωριστή, κατ’ αυτήν δε θα εκδικάζονται μαζί ου¬ 
σιαστικές και ακυρωτικές διαφορές. Επίσης, παράλληλα 
με αυτές, θα εκδικάζονται και οι εφέσεις κατά την Προε¬ 
δρική διαδικασία του άρθρου 3 του Ν. 820/78. Ημέρα συ- 
νεδριάσεως ορίζεται η Παρασκευή και ώρα η 10η π. μ. ή 
οποιαδήποτε άλλη ημέρα της εβδομάδος, που τυχόν 
ήθελε εγκριθεί στο μέλλον. Όταν δικάζουν τα τμήματα Α 
και Β την αυτή ημερομηνία, τότε το Α θα δικάζει ώρα 10 
π.μ. και το Β ώρα 12 μεσ. Οι δικαστές υποχρεούνται να 
λαμβάνουν, μέσω της Γραμματείας του Δικαστηρίου, 
γνώση των προσδιορισμένων δικασίμων. Με την υπο¬ 
γραφή παραλαβής του προγράμματος υπηρεσίας κατά 

*μήνα, τεκμηριώνεται αμαχητί, ότι ο δικαστής έλαβε γνώση 
του περιεχομένου του. 

Αρθρο 4ο 

Είδος και αριθμός εκδικαζομένων υποθέσεων 

Σε κάθε τμήμα θα προσδιορίζονται προς εκδίκαση για 
κάθε τακτική δικάσιμο υποθέσεις, ανάλογα με τον αριθμό 
των υπιρετούντων εκάστοτε δικαστών, το είδος των υπο¬ 
θέσεων και την παρατηρουμένη σ’ αυτές εκκρεμότητα. 

Ειδικότερα και εν όψει της ανυπαρξίας ειδικών τμημά¬ 
των για κάθε κατηγορία υποθέσεων, θα προσδιορίζονται, 
κατά κανόνα για κάθε δικαστή, ανά δικάσιμο, υποθέσεις 
ακυρωτικές μεν έως 5, ουσιαστικές δε έως 12 ή, σε περί¬ 
πτωση που δεν προσδιορίζονται υποθέσεις ακυρωτικής 
διαδικασίας μέχρι 15 λοιπές υποθέσεις, λαμβανομένων 
υπόψη και των αναβολών. Η κατανομή των υποθέσεων 
στα τμήματα, θα γίνεται κατά τρόπο, ώστε οι δικαστές να 
επιβαρύνονται ισομερώς, αλλά και να αποφεύγονται δυ¬ 
σχέρειες στην άσκηση του δικαιοδοτικού έργου και να 
αποτρέπεται κατά το δυνατόν η έκδοση αντιφατικών απο¬ 
φάσεων από το Δικαστήριο (π.χ. υποχρεωτική, εφ’ όσον 
εξακολουθεί να υπηρετεί στο πιο πάνω Δικαστήριο, χρέ- 
ωση, μετά προδικαστική, στον εισηγητή, μετ’ αναβολήν ει¬ 
σαγωγή στο ίδιο τμήμα κ.λ.π.). 

Αρθρο 5ο 

Κατάρτιση συνθέσεων τμημάτων Δικαστηρίου 

Η κατάρτιση των συνθέσεων των τμημάτων του Δικα¬ 
στηρίου, η τοποθέτηση των δικαστικών υπαλλήλων στα 
τμήματα αυτού, καθώς και ο ορισμός των δικαστών και δι¬ 
καστικών υπαλλήλων, που θα μετέχουν σε επιτροπές, σε 
συλλογικά όργανα της Διοίκησης, σε συμβούλια ή άλλα μη 
δικαιοδοτικά όργανα, που προβλέπονται από το νόμο, γί¬ 
νεται από τον αρχαιότερο Πρόεδρο του Δικαστηρίου, σύμ¬ 
φωνα με τις διατάξεις του άρθρου 15 παρ. 5 περίπτ. β’ και 
γ' του Ν. 1586/1988, όπως ισχύουν μετά την αντικατά¬ 
στασή τους από το άρθρο 2 του Ν. 2172/1993. Κατά τη 
διάρκεια του δικαστικού έτους, δύναται να γίνει μετακί¬ 
νηση ενός ή περισσοτέρων δικαστών από του ενός τμήμα¬ 
τος του Δικαστηρίου εις το άλλο, αν τούτο δικαιολογείται ή 
επιβάλλεται από λόγους εύρυθμης διεξαγωγής των εργα¬ 
σιών του Δικαστηρίου και των τμημάτων του ή κατόπιν αι- 
τήσεως του ενδιαφερομένου δικαστού. Σε περίπτωση που 
υπάρχουν υποθέσεις για την εκδίκαση των οποίων απαι¬ 
τείται πενταμελής σύνθεση, ο αρχαιότερος Πρόεδρος ή 
σε περίπτωση απουσίας ή κωλύματος αυτού, ο νόμιμος 
αναπληρωτής του ορίζει τους δικαστές, που θα μετάσχουν 
στην σύνθεση αυτή. Επίσης, σε περίπτωση που για ορι¬ 
σμένες υποθέσεις ενός τμήματος κωλύονται ένας ή πε¬ 
ρισσότεροι δικαστές, ώστε να μη καθίσταται δυνατή η εκ¬ 
δίκαση των υποθέσεων αυτών από τους δικαστές του Α ή 
Β τμήματος, αντιστοίχως, ο αρχαιότερος Πρόεδρος ή ο νό¬ 
μιμος αναπληρωτής του ορίζουν έναν ή περισσότερους δι¬ 
καστές από το άλλο τμήμα, για να μετάσχουν στην σύν¬ 
θεση του τμήματος, που θα δικάσει τις υποθέσεις αυτές. 

Αρθρο 6ο 

Προσδιορισμός δικασίμων 

Ο προσδιορισμός των τρεχουσών υποθέσεων στα τμή¬ 
ματα του Δικαστηρίου γίνεται μέχρι και της 20ής Ιουνίου 


κάθε δικαστικού έτους. 

Δεν προσδιορίζονται υποθέσεις στα τμήματα του Δικα¬ 
στηρίου κατά το χρονικό διάστημα από 20ής Δεκεμβρίου 
κάθε έτους, καθώς και την Μεγάλη Εβδομάδα και την 
Εβδομάδα της Διακαινησίμου. 

Κατά τα χρονικά αυτά διαστήματα, μπορεί να προσδιορί¬ 
ζονται μόνο κατεπείγουσες υποθέσεις, όπως: α) Αναστο¬ 
λής εκτελέσεως Δικαστικών αποφάσεων (άρθρ. 159 
Κ.Φ.Δ.) και β) Αναστολής εκτελέσεως Διοικητικών πρά¬ 
ξεων (άρθρα 52 Π.Δ. 18/89, 31 Π.Δ. 341/78, 4 Ν. 1406/ 
83) και ανακοπών άρθρου 73 ΚΕΔΕ). 

Αρθρο 7ο 

Γνώση Στοιχείων 

Οι δικαστές θα μπορούν, εφόσον βέβαια δεν κοινο¬ 
ποιούνται σ' αυτούς, να λάβουν γνώση, από τον τηρούμενο 
στη Γραμματεία του Δικαστηρίου σχετικό φάκελλο, των 
πράξεων του Προϊσταμένου Προέδρου ή του νομίμου ανα¬ 
πληρωτή του, για τις οποίες πράξεις, σύμφωνα με το άρ¬ 
θρο 15 του Ν. 1756/88, όπως ισχύει μετά την αντικατά¬ 
στασή του από το άρθρο 2 του Ν. 2172/1993, προβλέπε- 
ται προσφυγή στην Ολομέλεια. 

Αρθρο 8ο 

Σύγκληση της Ολομέλειας του Δικαστηρίου 

Η Ολομέλεια του Δικαστηρίου συγκαλείται με πράξη του 
Προϊσταμένου Προέδρου. Στην πράξη αυτή ορίζονται ο τό¬ 
πος και ο χρόνος της συνεδριάσεως και τα θέματα με τα 
οποία θα ασχοληθεί η Ομομέλεια, ενώ όπου είναι ανα¬ 
γκαίο, ορίζονται και ο δικαστής ή οι δικαστές, που θα ειση- 
γηθούν σχετικά με τα θέματα αυτά. 

Η Πράξη αυτή, γνωστοποιείται πέντε (5) τουλάχιστον 
ημέρες πριν από την ημέρα συνεδριάσεως της Ολομέ¬ 
λειας με ανάρτηση στα γραφεία των δικαστών, καθώς και 
σύγχρονη έγγραφη ειδοποίηση από τον γραμματέα του Δι¬ 
καστηρίου. Με την πιο πάνω αναφερόμενη ανάρτηση, για 
την οποία και συντάσσεται σχετική πράξη από τον γραμμα¬ 
τέα του Δικαστηρίου, δημιουργείται και τεκμήριο γνώ- 
σεως, για τα μέλη της Ολομέλειας. 

Αρθρο 9ο 

Σύγκληση της Ολομέλειας με αίτηση των μελών της 

Η Ολομέλεια του Δικαστηρίου συγκαλείται υποχρεωτι- 
κώς στις περιπτώσεις, που προβλέπεται από τον νόμο 
(άρθρ. 3 Ν. 1868/89), μεταξύ των οποίων και όταν αυτό 
ζητηθεί με γραπτή αίτηση από το ένα τρίτο (!6) τουλάχι¬ 
στον των μελών που υπηρετούν στο Δικαστήριο. 

Στην αίτηση αυτή, εκτός από τα ονοματεπώνυμα και τις 
υπογραφές των μελών, που ζητούν τη σύγκληση της Ολο¬ 
μέλειας αναγράφονται και τα θέματα, με τα οποία θα 
ασχοληθεί η Ολομέλεια. 

Ο Πρόεδρος με πράξη του συγκαλεί την Ολομέλεια 
μέσα σε δέκα πέντε (15) ημέρες το πολύ από την υποβολή 
σ’ αυτόν της αιτήσεως και ορίζει ένα δικαστή για να ειση- 
γηθεί σχετικά με τα προτεινόμενα θέματα. 

Κατά τα λοιπά εφαρμόζονται όσα ορίζονται στην παρ. 2 
του προηγούμενου άρθρου. 

Αρθρο 10ο 

Απόφαση της Ολομέλειας για τα τμήματα δικαστικών δια- -■ 

Έως την 10 Μαΐου κάθε δικαστικού έτους, η Ολομέλεια 
του Δικαστηρίου αποφασίζει: α) για τους δικαστές που θα 
υπηρετήσουν στα τμήματα διακοπών από 1 /7 μέχρι 15/9 
και β) για το είδος και τον αριθμό των υποθέσεων, που θα 
εκδικάζονται κατά το χρονικό αυτό διάστημα, λαμβάνο- 
ντας υπόψη όσα ορίζονται ειδικότερα στο άρθρο 32 παρ. 1 
εδ. α-δ του Ν. 1756/88. 

Η απόφαση αυτή υποβάλλεται στον Υπουργό της Δι¬ 
καιοσύνης, μέσα στο δεύτερο δεκαήμερο του Μαΐου του 
οικείου έτους, σύμφωνα με το άρθρο 27 παρ. 3 του Ν. 
1756/88, όπως αντικαταστάθηκε με το άρθρο 6 παρ. 5 
του Ν. 1868/89. 

Αρθρο 11ο 
Πρακτικά Ολομέλειας 

Στις συνεδριάσεις της Ολομέλειας παρίσταται και ο 
Γραμματέας του Δικαστηρίου, ο οποίος και τηρεί πρακτικά 
με δική του ευθύνη και ευθύνη του αρχαιοτέρου Προέ¬ 
δρου ή του νομίμου αναπληρωτή του Δικαστηρίου, που 
διευθύνει τις εργασίες της Ολομέλειας. 


Άρθρο 12ο 

Υπογραφή πρακτικών και αποφάσεων Ολομέλειας 

Τα πρακτικά συνεδριάσεων της Ολομέλειας υπογράφο¬ 
νται από τον Προϊστάμενο Πρόεδρο του Δικαστηρίου, που 
διηύθυνε τη συζήτηση και από τον Γραμματέα. Οι αποφά¬ 
σεις της Ολομέλειας του Δικαστηρίου και κάθε τροποποί¬ 
ηση αυτών, υπογράφονται από όλα τα μέλη του Δικαστη¬ 
ρίου, που παρέστησαν κατά την σχετική συζήτηση και τον 
Γ ραμματέα, εφ’ όσον εξακολουθούν να υπηρετούν στο Δι¬ 
καστήριο κατά τον χρόνο που πρέπει να υπογραφούν. 

Οι αποφάσεις της Ολομέλειας ισχύουν και αν ακόμη δεν 
έχουν υπογράφει από ορισμένα μέλη, λόγω δικαιολογημέ¬ 
νου κωλύματός τους, για το οποίο πρέπει να γίνεται σχε¬ 
τική μνεία. 

ΜΕΡΟΣ ΔΕΥΤΕΡΟ 
ΓΡΑΜΜΑΤΕΙΑ 
Άρθρο 13ο 

Α) Γ ενικές ρυθμίσεις: Η Γ ραμματεία του Δικαστηρίου 
αποτελεί Διεύθυνση (άρθρο 9 ν. 1586/1986 και υπ' αριθμ. 
117830/1987 κοινή απόφαση των Υπουργών Προεδρίας 
της Κυβερνήσεως και Δικαιοσύνης). 

Με τις υπάρχουσες οργανικές θέσεις των υπαλλήλων 
της Γραμματείας (Προϊστάμενος Διεύθυνσης Γραμμα¬ 
τείας, 7 υπάλληλοι, 1 δακτυλογράφος και 4 επιμελητές Δι¬ 
καστηρίων) αυτή διαιρείται σε δύο τμήματα, με την ονομα¬ 
σία Α και Β τμήματα, αντίστοιχα δε, προς τα τμήματα Α και 
Β συνεδριάσεων. Καθένα από τα ανωτέρω δύο (2) τμή¬ 
ματα, εις τα οποία θα υπηρετούν πέντε (5) τουλάχιστον 
υπάλληλοι, θα διεξάγει όλες τις εργασίες για τις υποθέ¬ 
σεις ουσίας και ακυρωτικής διαδικασίας από του σταδίου 
του προσδιορισμού της δικασίμου και μέχρι της τελεσιδι¬ 
κίας της αποφάσεως, όπως αυτές αναγράφονται στις ειδι¬ 
κές ρυθμίσεις στα καθήκοντα των υπαλλήλων γραμμα¬ 
τέων έδρας, και επί πλέον το κάθε τμήμα θα διεξάγει και 
τις κατωτέρω εργασίες. Το Α' τμήμα θα διεξάγει τις εργα¬ 
σίες α) της παραλαβής των υποθέσεων ακυρωτικής διαδι¬ 


κασίας, β) της τηρήσεως του πρωτοκόλλου και διεκπεραί¬ 
ωσης των εισερχομένων και εξερχομένων εγγράφων, γ) 
της συντάξεως των μισθοδοτικών καταστάσεων, δ) β της 
δημοσιεύσεως των αποφάσεων και ε) της απασχολήσέως 
με το γραφείο Νομολογίας, σε περίπτωση λειτουργίας 
του. Το Β' τμήμα θα διεξάγει τις εργασίες α) της παραλα¬ 
βής όλων των ενδίκων μέσων (πλην ακυρωτικής διαδικα¬ 
σίας) και του προσδιορισμού όλων των υποθέσεων ουσίας 
και ακυρωτικής, β) της συντάξεως και αποστολής των στα¬ 
τιστικών πινάκων - δελτίων και γ) τα οικονομικά θέματα 
του Δικαστηρίου. 

Β) Ειδικές ρυθμίσεις: 1. Ο Γ ραμματέας του Δικαστηρίου 
διευθύνει τις υπηρεσίες της Γραμματείας, σύμφωνα με τις 
εντολές του Προϊσταμένου Προέδρου του Δικαστηρίου, 
δίνει τις αναγκαίες οδηγίες στο προσωπικό της και ασκεί 
όλα τα καθήκοντα που ορίζονται στο άρθρο 10 του ν. 

1756/1988, όπως αυτό αντικαταστάθηκε από το άρθρο 2 
του ν. 1868/1989. Αν δεν υπάρχει γραμματέας ή για 
οποιοδήποτε λόγο απουσιάζει ή κωλύεται, τον αναπληρώ¬ 
νει στη διεύθυνση των υπηρεσιών της γραμματείας ο επό¬ 
μενός του ιεραρχικά, που ορίζεται από τον Πρόεδρο που 
διευθύνει το Δικαστήριο. Σε περίπτωση που ο Γ ραμματέας 
κωλύεται να ασκήσει τα λοιπά καθήκοντά του αναπληρώ¬ 
νεται από υπάλληλο ή υπαλλήλους της γραμματείας, που 
ορίζονται με Πράξη του, η οποία μπορεί να εκδίδεται μία 
φορά. Για τη διεκπεραίωση των υπηρεσιών της Διευθύν- 
σεως της Γραμματείας του Δικαστηρίου, ο Προϊστάμενος 
Διεύθυνσης της Γ ραμματείας δύναται, με την έγκριση και 
του Προϊσταμένου Προέδρου, ν' απασχολεί ένα υπάλληλο 
της Γ ραμματείας. 

2. Ο Προϊστάμενος καθενός από τα τμήματα της Γραμ- 
ματείας συντονίζει τις εργασίες του τμήματος του οποίου 
προΐσταται, επιβλέπει και κατευθύνει τους υπαλλήλους 
σύμφωνα και με τις οδηγίες του Προϊσταμένου του Δικα¬ 
στηρίου, του Προέδρου του οικείου τμήματος συνεδριά¬ 
σεων, ως και του Προϊσταμένου της Διεύθυνσης της Γ ραμ¬ 
ματείας. Πρέπει να είναι ενήμερος όλων των αντικειμένων 
του τμήματος, να εκτελεί ο ίδιος εργασίες ορισμένων αντι¬ 
κειμένων του τμήματος, ανάλογα με τις ανάγκες που εμ¬ 
φανίζονται για την προώθηση των εργασιών προς πλήρη 
ενημερότητα του τμήματος. Πρέπει να φροντίζει, ώστε οι 
υπάλληλοι να είναι ενήμεροι των αντικειμένων εργασιών 
των άλλων συναδέλφων τους που υπηρετούν στο τμήμα, 
ώστε, σε περίπτωση αδείας ή απουσίας, για οποιονδήποτε 
λόγο, κάποιου υπαλλήλου να είναι δυνατή η άσκηση των 
καθηκόντων του από άλλον υπάλληλο του τμήματος. Σε 
κάθε όμως περίπτωση, ο προϊστάμενος του τμήματος 
πρέπει να είναι σε θέση να εκτελεί τα καθήκοντα του 
απουσιάζοντος υπαλλήλου, ώστε να μη δημιουργείται 
κενό στην υπηρεσία. 

3.0 Προϊστάμενος Πρόεδρος του Δικαστηρίου, δύναται^ 
να μεταφέρει αντικείμενο ή αντικείμενα εργασιών, από το 
ένα τμήμα στο άλλο, εκτιμώντας κάθε φορά το φόρτο ερ¬ 
γασίας ώστε να επιτυγχάνεται, κατά το δυνατόν, ίση εργα¬ 
σία όλων των υπαλλήλων. 

4. Στα καθήκοντα υπαλλήλων Γραμματέων έδρας περι¬ 
λαμβάνονται ιδία: Η εγγραφή των προσδιοριζομένων υπο¬ 
θέσεων στα πινάκια κατά δικάσιμο, η συμμετοχή τους στις 
συνεδριάσεις του Δικαστηρίου, η σύνταξη και υπογραφή 
των κλήσεων για συζήτηση και η μέριμνα για την επίδοσή 
τους στους διαδίκους είτε από επιμελητές του Δικαστη¬ 
ρίου είτε από όργανα άλλων αρχών, στις οποίες αποστέλ- 

λονται για το σκοπό αυτό, καθώς και η καταχώρηση αυτών 
| στα σχετικά βιβλία κλήσεων, η σύνταξη και ανάρτηση του 
εκθέματος των προς συζήτηση υποθέσεων, η παραλαβή 
υπομνημάτων και λοιπών αποδεικτικών στοιχείων, η σύ¬ 
νταξη και υπογραφή των πρακτικών συζητήσεως (προχεί¬ 
ρων και επισήμων), η τήρηση και ενημέρωση των βιβλίων 
εισηγητών και η καταχώρηση σ' αυτά, κατά δικάσιμο, των 
υποθέσεων που εκδικάσθηκαν, η παραλαβή, μετά τη θεώ¬ 
ρηση, του πρωτοτύπου της αποφάσεως, από τον Εισηγητή 
ή Πρόεδρο, η διόρθωση και υπογραφή των αντιγράφων 
των αποφάσεων και η παράδοσή τους στους επιμελητές, ή 
η αποστολή τους σε άλλες αρμόδιες αρχές για κοινοποί¬ 
ηση στους διαδίκους. Η επιμέλεια καθαρογραφής των 
αποφάσεων και εγγράφων αλληλογραφίας. Η επιστροφή, 
μετά την τελεσιδικία των αποφάσεων, των σχετικών στοι¬ 
χείων, στις αρχές, τα ασφαλιστικά ταμεία κ.λ.π. και στο 
αρχείο των φακέλων των δικογραφιών με τα στοιχεία που 
παραμένουν σ’ αυτές. Η είσπραξη των τελών χαρτοσήμου, 
η επικόλληση και διαγραφή των ενσήμων και των πόρων 
των διαφόρων ταμείων για τις παραστάσεις των δικηγό¬ 
ρων. Κάθε άλλη συναφής εργασία, αναφορικά με τις εκδι- 
καζόμενες υποθέσεις της κυρίας διαδικασίας, αλλά και μ' 
αυτές της Προεδρικής διαδικασίας άρθρου 3 Ν. 820/78, 
και των αιτήσεων αναστολών κ.λ.π. και ιδία: «η ενυπό¬ 
γραφη ενημέρωση στο εξωτερικό του φακέλου της δικο¬ 
γραφίας, εάν έχει κατατεθεί στη Γραμματεία του Δικαστη¬ 
ρίου το σχετικό παράβολο, καθώς και η ένδειξη περί προ- 
δικαστικής απόφασης και του εισηγητή δικαστή αυτής». Η 
διαβίβαση των αιτήσεων αναιρέσεων και εφέσεων μετά 
των σχετικών δικογραφιών στο ΣτΕ. 

5. Στα αντικείμενα παραλαβής και προσδιορισμού περι¬ 
λαμβάνονται ιδία: Παραλαβή και καταχώρηση στα οικεία 
βιβλία των ασκουμένων ενώπιον του Δικαστηρίου ένδικων 
μέσων και βοηθημάτων (προσφυγών, αναιρέσεων, αιτή¬ 
σεων αναστολής εκτελέσεως αποφάσεων, αιτήσεων διορ- 
θώσεως αποφάσεων, ανακοπών, αναθεωρήσεων, αντε- 
φέσεων, δηλώσεων παραιτήσεως από ασκηθέντα ένδικα 
μέσα, προσθέτων λόγων, παρεμβάσεων κλπ), η παραλαβή 
και καταχώρηση στα οικεία βιβλία των ασκουμένων εφέ¬ 
σεων κατά πρωτόδικων αποφάσεων, η μέριμνα συμπλή¬ 
ρωσης των φακέλων των δικογραφιών, η υποβολή στον 
Προϊστάμενο του Δικαστηρίου των υποθέσεων για τον ορι¬ 
σμό δικασίμου, η ενημέρωση των σχετικών βιβλίων, η συ- 
νυπογραφή των πράξεων ορισμού δικασίμου. Η παρακο¬ 
λούθηση της πορείας των υποθέσεων, για τις οποίες εκ- 
δόθηκαν προδικαστικές αποφάσεις, (σχηματισμός νέου 
φακέλου - ενημέρωση βιβλίων κλπ), η συσχέτιση συνα¬ 
φών εκκρεμών προς προσδιορισμόν υποθέσεων για την 
ενότητα της δικαστικής κρίσης, έλεγχος κωλυμάτων, η χο¬ 
ρήγηση αντιγράφων από έγγραφα δικογραφιών που εκ- 
κρεμούν στο τμήμα αυτό, η πληροφόρηση των διαδίκων 
για την πορεία των υποθέσεών τους, η είσπραξη των τε¬ 
λών χαρτοσήμου, η επικόλληση και διαγραφή των ενσή¬ 
μων, καθώς και των πόρων των διαφόρων ταμείων για τις 
παραστάσεις των δικηγόρων. 

6. Στα καθήκοντα του υπαλλήλου που θα ασχολείται με 
τα οικονομικά θέματα περιλαμβάνονται: Η παραλαβή, κα¬ 
ταγραφή, παρακολούθηση, συντήρηση και φύλαξη των 
επίπλων και σκευών και λοιπού εξοπλισμού του Δικαστη¬ 
ρίου και η τήρηση των σχετικών βιβλίων. Οι κάθε είδους 
προμήθειες υλικών. Η φροντίδα για την έγκριση των απαι- 
τουμένων πιστώσεων και σύνταξη των σχετικών δικαιολο- 


γητικών για την προμήθεια των αναγκαίων βιβλίων. Η τή¬ 
ρηση του βιβλίου βιβλιοθήκης, η τοποθέτηση των βιβλίων 
στις βιβλιοθήκες και η φροντίδα της φύλαξης τους. Η φρο¬ 
ντίδα για την βιβλιοδέτηση των άδετων βιβλίων και των 
ΦΕΚ. Η τήρηση και ενημέρωση του βιβλίου βιβλιοθήκης. Η 
ενέργεια εκποίησης άχρηστου υλικού και παράδοσή του 
στον Ο.Δ.Δ.Υ. Η επίβλεψη της ομαλής λειτουργίας του 
φωτοτυπικού μηχανήματος. 

Κάθε άλλο θέμα οικονομικής φύσεως ή διαχείρισης υλι¬ 
κού. 

7. Στα καθήκοντα του υπαλλήλου, που θα ασχολείται με 
την παραλαβή των υποθέσεων ακυρωτικής διαδικασίας, 
περιλαμβάνεται η παραλαβή και καταχώρηση στα οικεία 
βιβλία των ασκουμένων αιτήσεων ακυρώσεως, τριτανακο¬ 
πών, δηλώσεων παραιτήσεως, αιτήσεων διορθώσεως 
αποφάσεων, προσθέτων λόγων, παρεμβάσεων κ.λ.π. Η 
φροντίδα συμπλήρωσης των ελλειπόντων στοιχείων. Η 
παραλαβή και η καταχώρηση στα οικεία βιβλία των ασκου¬ 
μένων αιτήσεων αναστολής εκτελέσεως των προσβαλλό¬ 
μενων με αίτηση ακυρώσεως πράξεων. Η υποβολή των αι¬ 
τήσεων ακυρώσεως κλπ δικογράφων στο Β' τμήμα γραμ¬ 
ματείας του Δικαστηρίου για τον ορισμό δικασίμου. 

8. Στα καθήκοντα του υπαλλήλου, που θα ασχολείται με 
τα μισθοδοτικά θέματα , περιλαμβάνονται η σύνταξη των 
μισθοδοτικών καταστάσεων και άλλων απαιτούμενων 
κατά νόμο δικαιολογητικών, η υπογραφή από τον εκκαθα- 
ριστή αποδοχών, η παραλαβή των χρημάτων από το Δημό¬ 
σιο Ταμείο και η καταβολή τους στους δικαιούχους δικα¬ 
στικούς λειτουργούς και υπαλλήλους της Γραμματείας. Η 
τήρηση του μισθολογικού μητρώου δικαστών και υπαλλή¬ 
λων, η έκδοση βεβαιώσεων και πιστοποιητικών για τις 
αποδοχές των δικαστών και υπαλλήλων ή για άλλα οικονο¬ 
μικά ή ασφαλιστικά θέματα. Τα ασφαλιστικά θέματα του 
προσωπικού. Η σύνταξη δικαιολογητικών για την πληρωμή 
των μισθωμάτων και άλλων δαπανών σχετικών με τη στέ¬ 
γαση του Δικαστηρίου. 

9. Στα καθήκοντα του υπαλλήλου, που θα ασχολείται με 
την εργασία της δημοσίευσης των αποφάσεων, περιλαμ¬ 
βάνεται η τήρηση του βιβλίου δημοσιευομένων αποφά¬ 
σεων καθώς και η ενημέρωση των σχετικών βιβλίων. Η τή¬ 
ρηση του βιβλίου παραβόλων, (ενημέρωση βιβλίου και πί¬ 
στωση επιστροφής του παραβόλου), ως και του δικαστι¬ 
κού ενσήμου, σύμφωνα με το περιεχόμενο των εκδιδομέ- 
νων αποφάσεων. Η ενημέρωση των πρωτοτύπων αποφά¬ 
σεων σε περίπτωση διορθώσεως αυτών ή εκδόσεως αναι¬ 
ρετικής αποφάσεως. 

10. Στα καθήκοντα του υπαλλήλου, που ασχολείται με 
το Γ ραφείο Νομολογίας, υπάγεται η φροντίδα για την, με 
την επίβλεψη δικαστικού λειτουργού, που ορίζεται εκά- 
στοτε ανά τρίμηνο από τον Προϊστάμενο του Δικαστηρίου, 
λειτουργία του γραφείου νομολογίας, το οποίο σε πρώτη 
φάση θα περιλαμβάνει σε ξεχωριστό κλασσέρ ή φακέλους 
αντίγραφα αποφάσεων κατά αντικείμενα φορολογίας ή 
άλλων διαφορών ουσίας ή ακυρωτικών συγχρόνως με τη 
θεώρηση κάθε πρωτοτύπου απόφασης, ο εισηγητής δικα¬ 
στής θα αναγράφει στο αντίγραφο που προορίζεται για το 
σχετικό φάκελο του γραφείου νομολογίας ή σε ξεχωριστό 
φύλλο χαρτιού, ευανάγνωστη, σύντομη και περιεκτική πε¬ 
ρίληψη της απόφασης. 

11. Η ταξινόμηση του αρχείου των φακέλων των δικο¬ 
γραφιών όλων των ετών. Η φύλαξη των πρωτοτύπων απο- 4 
φάσεων και πρακτικών συζητήσεως, από της ιδρύσεως * 

του Δικαστηρίου, ανατίθεται εκ περιτροπής και δύο τμή¬ 
ματα της Γραμματείας του Δικαστηρίου. 

12. Η τοποθέτηση των δικαστικών υπαλλήλων στα τμή¬ 
ματα γίνεται με γνώμονα την ευρύτερη και αρτιότερη ενη¬ 
μέρωσή τους σε όλα τα αντικείμενα και την καλλίτερη 
αντιμετώπιση των αναγκών του Δικαστηρίου. 

Αρθρο 14ο 

Επιμελητές Δικαστηρίων 

Οι έμμισθοι επιμελητές του Δικαστηρίου θα ασχολού¬ 
νται με τις εργασίες, που προβλέπονται από άρθρο 10 
παρ. 9 του Ν. 1756/88, όπως αντικαταστάθηκε από το άρ¬ 
θρο 2 του Ν. 1868/89. Ειδικότερα, φροντίζουν για την ευ¬ 
ταξία του ακροατηρίου, την επίδοση των δικογράφων, 
αποφάσεων ή άλλων εγγράφων, ενημερώνουν τον Προϊ¬ 
στάμενο Διεύθυνσης της Γραμματείας για την λήψη μέ¬ 
τρων για την ασφάλεια και την καθαριότητα του Δικαστη¬ 
ρίου, διακινούν την αλληλογραφία από και προς το ταχυ¬ 
δρομείο. Μεταφέρουν τους φακέλους και τα πινάκια από 
το Δικαστικό κατάστημα στην αίθουσα συνεδριάσεων του 
Δικαστηρίου, εκτυπώνουν φωτοαντίγραφα, τοποθετούν 
κατά σειρά τα άδετα ΦΕΚ και ασκούν κάθε άλλη βοηθη¬ 
τική εργασία, που ανατίθεται σ’ αυτούς από τον Προϊστά¬ 
μενο Πρόεδρο ή τον Προϊστάμενο Διεύθυνσης της Γ ραμ¬ 
ματείας και τους Προϊσταμένους τμημάτων. 

Ο κανονισμός αυτός ισχύει από 1 Ιουνίου 1994. 

Μετά την κατάρτιση και ψήφιση του εν λόγω κανονι¬ 
σμού, ο Προϊστάμενος Πρόεδρος κήρυξε περαιωμένη τη 
διάσκεψη. 

Κρίθηκε, αποφασίστηκε και εκδόθηκε στην Πάτρα την 
26 Μαϊου 1994. 


Αριθ. ΥΠΠΟ/ΑΡΧ/Α1 /Φ24/21904/1184 (2) 

Καθορισμός ζώνης Α προστασίας αρχαιολογικού χώρου 

Βασιλικής Ιεράπετρας Ν. Λασιθίου και καθορισμός 

χρήσεων γης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85/ΦΕΚ/τ.Α/26.7.85 «Περί Κυβερνή- 
σεως και Κυβερνητικών Οργάνων». 

2. Τις διατάξεις του Ν. Κ.Ν. 5351/32 «Περί Αρχ/ 
των». 

3. Το Ν. 1892/90 ΦΕΚ 101/τ.Α/31.7.90/κεφ. ΙΔ’ άρ¬ 
θρο 91, «Περί ρυθμίσεων αρμοδιοτήτας του Υπουργείου 
Πολιτισμού. 

4. Την ομόφωνη γνωμοδότηση του Κεντρικού Αρχ/κού 
Συμβουλίου, όπως διατυπώθηκε στην αρ. 7/15.6.94 συ¬ 
νεδρία του, αποφασίζουμε: 

Για την αποτελεματικότερη προστασία και ανάδειξή του 
σημαντικότατου Αρχαιολογικού Χώρου Βασιλικής και της 
φυσιογνωμίας του, καθορίζεται στο σύνολο της ελεγχόμε¬ 
νης από πλευράς αρχαιολογικού νόμου περιοχή (όπου 
εκτείνονται τα ερείπια του μινωϊκού οικισμού της Βασιλι¬ 
κής με μεγάλη ανάπτυξη από την πρώιμη ως την ύστερη 
εποχή του χαλκού (ΠΜ ΙΙα -ΥΜ Ια), αλλά και με παρουσία 
άλλων περιόδων ή εποχών (ΥΜ III, Πρωτογεωμετρική Ρω¬ 
μαϊκή), ζώνη προστασίας Α ως εξής: 

ΖΩΝΗ Α 

Καθορίζεται ως αδόμητη ζώνη Α Απόλυτης προστασίας 
του αρχαιολογικού Χώρου της Βασιλικής η περιοχή, η 
οποία περικλείεται από τη γραμμή, που ενώνει τα σημεία 
1-2-3-4-5-1, όπως φαίνεται στο απόσπασμα χάρτη. 

Τα παραπάνω σημεία αντιστοιχούν στις ακόλουθες, ανά 
ζεύγη συντεταγμένες: 


Ο Προϊστάμενος Πρόεδρος 
ΑΘΑΝ. ΠΑΠΑΔΟΠΟΥΛΟΣ 

Ο Πρόεδρος Εφετών 
ΓΡΗΓΟΡΙΟΣ ΠΑΠΠΑΣ 

Οι Εφέτες 

ΣΠΥΡ. ΜΟΥΖΑΚΙΤΗΣ 
ΕΛΕΥΘ. ΛΕΚΕΑΣ 
ΔΙΟΝΥΣ. ΧΡΙΣΤΟΠΟΥΛΟΣ 
ΦΙΛ. ΦΙΛΙΠΠΟΠΟΥΛΟΣ 
ΙΩΑΝ. ΚΥΡΙΑΚΟΣ 
ΧΑΡ. ΠΑΠΑΔΟΠΟΥΛΟΥ 
ΓΕΩΡΓ. ΦΑΛΤΣΕΤΟΣ 
ΔΗΜ. ΒΑΣΙΛΟΠΟΥΛΟΣ 

Ο Γραμματέας 
ΓΡΗΓ. ΜΠΟΤΣΑΡΗΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 1 Ιουλίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΟΥΒΕΛΑΚΗΣ 


X 


Ψ 


1= -14123,4 
2= -14933,1 
3= -14717,9 
4= -14039,5 
5= -13564,9 
1=-14123,4 


-19652,9 

-18992 

-18699,7 

-18177,3 

-18795,9 

-19652,9 


Στην οριοθετούμενη Ζώνη Α απόλυτης προστασίας του 
αρχαιολογικού χώρου Βασιλικής καθορίζονται οι εξής χρή¬ 
σεις γής: 

Απαγορεύονται οποιαδήποτε αλλοίωση του εδάφους, η 
δόμηση καθώς και οποιαδήποτε κατασκευή (π.χ αποθή¬ 
κες, θερμοκήπια κ.λ.π), για την οποία απαιτείται ή δεν 
απαιτείται άδεια της αρμόδιας πολεοδομικής αρχής. 

Επιτρέπονται μόνο οι ανόιχτές, με αβαθή άροση, καλ¬ 
λιέργειες και τα απλά (με δίκτυο) επιφανειακά έργα άρ¬ 
δευσης. Οι προαναφεόμενες δράστηςότητες επιτρέπο¬ 
νται μόνο εφ’ όσον έχουν την προηγούμενη έγκριση και 
την επίβλεψη της αρμόδιας ΚΔ’ Εφορείας Προϊστορικών 
και Κλασικών Αρχ/των Αγ. Νικολάου. 

Ως προς τα αυθαίρετα κτίσματα, τα οποία εντός αρχαιο¬ 
λογικού χώρου, δεν νομιμοποιούνται, αλλά, υποχρεωτικά 
κατεδαφίζονται, (Βάσει των ΚΝ 5351 /32 «Περί Αρχαιοτή¬ 
των» άρθρα 50 και 52, και Ν. 1337/83, άρθρα 15 παρ. 2 
στ. 16 παρ. 2 και 17 παρ. 1), επιβάλλεται πάντοτε ή άμεση 
κατεδάφισή τους. 

Είναι αυτονόητο ότι, επειδή η έγκριση ή μη της πρώτιστα 

κατά νόμο αρμόδιας για περιοχή αρχαιολογικού Χώρου 
Υπηρεσίας μας χωρεί ανεξάρτητα και αυτοτελώς από 
οποιαδήποτε άλλη έγκριση συναρμόδιας αρχής, της 
οποίας και κατισχύει, κάθε συναρμόδια Υπηρεσία θα πρέ¬ 
πει, στα πλαίσιά, της αρμοδιότητας και δικαιοδοσίας της 
να υλοποιεί με κάθε μέσο την εκ του νόμου επιβαλλόμενη 
άμεση διακοπή εργασιών οποιουδήποτε μη επιτρεπόμε¬ 
νου έργου εντός του αρχ/κού Χώρου της Βασιλικής και την 
άμεση κατεδάφιση ή καθαίρεση οποιουδήποτε εντός αυ¬ 
τού κτίσματος ή κατασκευής, το οποίο δεν έχει την 
έγκριση της αρμόδιας Υπηρεσίας μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 1994 

Ο ΥΠΟΥΡΓΟΣ 

θ. ΜΙΚΡΟΥΤΣΙΚΟΣ 


ΖΩΝΗ Α 


ΣΗΜΕΙΟ ΔΙΑΓ/ΜΑ Φ.Χ. ΣΥΝ/ΝΗ ΣΥΝ/ΝΗ ΑΠΟ/ΣΗ ΜΕΤ/ΞΥ 
X Ψ ΣΗΜ/ΩΝ 

α/α 1:500 1:50.000 (γπ) <μ) ΣΗΜ/ΙΑ ΑΠ/ΣΗ(γπ) 


1 9645,2 Κ.Χ/ΙΟΝ-14123.4-19652.9 1 - 2 1045.18 

2 9645,2 Κ.Χ/ΙΟΝ -14933.1 -18992 2- 3 362.97 

3 9645,2 Κ.Χ/ΙΟΝ-14717.9-18699.7 3-4 856.23 

4 9645,2 Κ.Χ/ΙΟΝ-14039.5-18177.3 4- 5 779.69 

5 9646,1 Κ.Χ/ΙΟΝ-13564.9-18795.9 5- 1 1022.92 

1 9645,2 Κ.Χ/ΙΟΝ-14123.4-19652.9 

Το παρόν σχέδιο συνοδεύει το με αριθμό ΥΠΠΟ/ΑΡΧ/ 
ΑΙ/Φ24/21904/1184/5.7.94 Διεύθυνσης Προϊστορικών 
και Κλασσικών Αρχ/των του ΥΠΠΟ Τμήμα Αρχαιολογικών 
Χώρων. 


/· 

ΕΘΝ Ι ΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας : 
ΤΕΕΕΧ 

ΡΑΧ : 

Καποδιστρίου 34 

104 32 

22.3211 ΥΡΕΤ 6Π 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Για 

το Τεύχος Α 

Δρχ. 

15.000 

Δρχ. 

750 

β) 

» 

» 

» 

Β 


» 

30.000 

» 

1.500 

Υ) 

» 

» 

» 

Γ’ 


» 

10.000 

» 

500 

δ) 

» 

» 

» 

Δ' 


» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π 

.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

π) 

» 

» 

» 

Δελτ. Εμπ & Βιομ. Ιδ. 

» 

10.000 

» 

500 

θ) 

» 

» 

» 

Αν. 

Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε 

. & Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


'ν 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








